**Správa o účasti verejnosti na tvorbe právnych predpisov**

Verejnosť bola o príprave návrhu zákona, ktorým sa mení a dopĺňa zákon č. 11/ 2004 Z. z. o obranne štandardizácii, kodifikácii a štátnom overovaní kvality výrobkov a služieb na účely obrany znení neskorších predpisov, informovaná prostredníctvom predbežnej informácie č. PI/2018/131, zverejnenej na elektronickom portáli informačného systému verejnej správy Slov-Lex od 22. júna 2018 s termínom ukončenia pripomienkového konania dňa 13. júla 2018. K predbežnej informácii o predmetnom návrhu zákona verejnosť nevzniesla žiadne podnety, návrhy, či pripomienky.

V rámci vnútrorezortného pripomienkového konania bol návrh zákona zaslaný na posúdenie Združeniu bezpečnostného a obranného priemyslu, ktoré k nemu nevznieslo pripomienky. Rovnako pripomienky nemali ani občianske združenia, oslovené v rámci vnútrorezortného pripomienkového konania, s profesijným vzťahom k ozbrojeným silám Slovenskej republiky.